钦定古今图书集成/明伦汇编/氏族典/第318卷 > 《廖用贤尚友录》 > 邢颙
## 钦定古今图书集成/明伦汇编/氏族典/第318卷 > 《廖用贤尚友录》 > 邢颙

按《魏志邢颙传》：“颙字子昂，河间鄚人也。举孝廉，司徒
辟，皆不就，易姓字，适右北平，从田畴游。积五年。而太
祖定冀州，辟颙为冀州从事，除广宗长，以故将丧弃
官。太祖更辟司空掾，除行唐令，劝民农桑，风化大行。
入为丞相门下督，迁左冯翊，病去官。后参丞相军事，
转东曹掾，以为太子少傅，迁太傅。文帝践，阼为侍中”
尚书仆射，赐爵关内侯，出为司隶校尉，徙太常。黄初
四年薨。子友嗣。